《輓陈月桥》
宋代·黎献

先生仙去上青冥，收拾华词付六丁。
遗像堂堂千古月，名公落落几晨星。
文章有子传灯印，学校无人属典型。
公论权衡嗟已矣，兴言及此涕交零。

作者简介：黎献，字子文，号拙翁，东莞（今属广东）人。友龙（度宗咸淳中邑庠教谕）弟。弱冠授徒，一依朱熹白鹿规为教。《宋东莞遗民录》卷下有传。今录诗六首。